**PRILOGA 3**

**MERILA ZA IZRAČUN SOFINANCIRANJA DEJAVNOSTI NEVLADNIH ORGANIZACIJ V JAVNEM INTERESU NA PODROČJU VOJNIH VETERANOV**

I. MERILA ZA IZRAČUN SOFINANCIRANJA GLEDE NA PROGRAM NEVLADNE ORGANIZACIJE

V primeru dogovora med nevladnimi organizacijami o soorganiziranju posamezne aktivnosti se število točk razdeli na enake deleže med soorganizatorje.

**A) Razvijanje in spodbujanje domoljubja ter ohranjanje zgodovinskih izročil s spominskimi slovesnostmi, proslavami, komemoracijami, okroglimi mizami, pohodi in drugimi zaznamovanji pomembnih dogodkov, krajev in osebnosti iz slovenske zgodovine ter s področja poslanstva nevladne organizacije**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| A1 | Organiziranje osrednje proslave ob državnem prazniku. | 300 | Ovrednoti se organiziranje osrednje državne proslave ob državnih praznikih 27. april, 25. junij, 17. avgust, 15. september, 25. oktober, 23. november in 26. december, če proslava ni uvrščena v koledar državnih proslav v ustreznem letu. |
| A2 | Sodelovanje pri osrednji proslavi ob državnem prazniku. | 20 | Sodelovanje z delegacijo ali praporom nevladne organizacije, ki kandidira na javnem razpisu. Ovrednoti se sodelovanje ob državnih praznikih 27. april, 25. junij, 17. avgust, 15. september, 25. oktober, 23. november in 26. december. |
| A3 | Organiziranje spominske slovesnosti (proslave) ob pomembnem dogodku iz slovenske zgodovine, ki ni zaznamovan kot državni praznik, in svetovnem dnevu miru. | 50 | Ovrednoti se do pet dogodkov letno. |
| A4 | Organiziranje spominske slovesnosti (proslave) ob državnem prazniku. | 50 | Organiziranje spominske slovesnosti(proslave) na območju delovanja posamezne nevladne organizacije.Ovrednoti se organiziranje spominske slovesnosti (proslave) ob državnih praznikih 27. april, 25. junij, 17. avgust, 15. september, 25. oktober, 23. november in 26. december. |
| A5 | Organiziranje spominske slovesnosti (proslave) ob jubilejih dogodkih. | 50 | Upoštevajo se obletnice, zaokrožene na pet ali deset let. |
| A6 | Organiziranje oziroma soorganiziranje spominske slovesnosti (proslave). | 10 | Organiziranje oziroma soorganiziranje spominske slovesnosti (proslave) na območju delovanja nevladne organizacije. |
| A7 | Organiziranje komemoracije, polaganja venca ob spominskem obeležju. | 5 | Za vsako spominsko obeležje največ dvakrat letno. |
| A8 | Organiziranje predavanja, okrogle mize ali strokovne ekskurzije zaradi počastitve pomembnega kraja, osebnosti ali dogodka. | 20 |  |
| A9 | Organiziranje športne ali druge oblike aktivnosti zaradi počastitve pomembnega kraja, osebnosti ali dogodka. | 3 |  |

**B) Organiziranje različnih oblik dela z mladimi**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| B1 | Organiziranje strokovnega srečanja (delavnice ipd.) na temo iz slovenske zgodovine. | 20 | Enodnevni dogodek, organiziran v sodelovanju z vzgojno-izobraževalnimi ustanovami ali civilnodružbenimi organizacijami mladih. |
| B2 | Organiziranje oziroma soorganiziranje tabora. | 40 za dan dogodka | Najmanj dvodnevno taborjenje z aktivnostmi, ki spodbujajo in razvijajo domoljubje, ohranjajo spomin na dejanja, povezana z nacionalno samobitnostjo, obrambo nacionalnega ozemlja in samostojnosti, vključujejo veščine s področja obrambe in varnosti ter vsebujejo elemente promocije vojaške službe. |
| B3 | Organiziranje predavanja v vzgojno-izobraževalni ustanovi. | 10 | Predavanje v obsegu najmanj ene šolske ure o domoljubju, ohranjanju spomina na dejanja, povezana z nacionalno samobitnostjo, obrambo nacionalnega ozemlja in samostojnosti, ter o mirovni vzgoji. |
| B4 | Organiziranje športne prireditve za mlade v spomin na pomembne dogodke ali osebnosti iz slovenske zgodovine z elementi praktičnih vsebin (veščin) s področja obrambe in varnosti. | 10 | Med praktične vsebine (veščine) s področja obrambe in varnosti spadajo strelsko in lokostrelsko tekmovanje, biatlon, orientacijski tek, borilne veščine ter podobne vsebine z elementi promocije vojaške službe. |
| B5 | Organiziranje likovnega ali literarnega natečaja na temo iz slovenske zgodovine. | 20 | Dogodek, organiziran v sodelovanju z vzgojno-izobraževalnimi ustanovami ali civilnodružbenimi organizacijami mladih.Vrednoti se tudi sklepna prireditev natečaja, v kolikor se organizira. |

**C) Skrb za spominska obeležja**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| C1 | Postavitev spomenika/spominskega obeležja. | 50 |  |
| C2 | Obnova spomenika/spominskega obeležja v upravljanju nevladne organizacije. | 20 | Sofinanciranje je namenjeno obnovi dotrajanega in/ali poškodovanega spomenika/spominskega obeležja. |
| C3 | Postavitev tematske razstave oziroma muzejske zbirke o pomembnem dogodku, kraju ali osebnosti. | 30 |  |
| C4 | Postavitev spominske table/plošče. | 20 |  |
| C5 | Vzdrževanje spominskega obeležja v upravljanju nevladne organizacije. | 5 | Sofinanciranje je namenjeno rednemu letnemu vzdrževanju posameznega spominskega obeležja. Sofinanciranje obnove in vzdrževanje istega spominskega obeležja v istem letu se izključujeta. |

**D) Izdajanje publikacij in glasil ter seznanjanje javnosti z delovanjem** **nevladne organizacije prek spletnih strani**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| D1 | Založništvo knjige ali primerljive publikacije s področja poslanstva nevladne organizacije. | 50 | Če je izdajatelj knjige ali primerljive publikacije v obsegu najmanj treh avtorskih pol nevladna organizacija. Ponatisi knjig ali primerljivih publikacij niso vrednoteni. |
| D2 | Sozaložništvo knjige s področja poslanstva nevladne organizacije. | 20 | Vsebinsko in finančno sodelovanje pri izdaji knjige ali primerljive publikacije v obsegu najmanj treh avtorskih pol. Ponatisi knjig ali primerljivih publikacij niso vrednoteni. |
| D3 | Izdajanje tiskanega internega glasila na državni ravni. | 10 na izdajo glasila | Izdajanje osrednjega glasila nevladne organizacije (največ eno glasilo mesečno). |
| D4 | Izdajanje tiskanega internega glasila na lokalni ravni. | 3 na izdajo glasila | Izdajanje glasil območnih društev ali združenj nevladne organizacije (največ eno glasilo mesečno). |
| D5 | Izdajanje elektronskega glasila. | 3 na izdajo glasila | Izdajanje osrednjega glasila nevladne organizacije (največ eno glasilo mesečno). |
| D6 | Vzdrževanje spletne strani nevladne organizacije. | 60 letno | Vzdrževanje spletne strani nevladne organizacije. |

**E) Mednarodna dejavnost**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| E1 | Promocija pomena dogodkov iz slovenske zgodovine za mednarodno skupnost v mednarodni javnosti. | 30 na dogodek | Predstavitev dogodkov iz slovenske zgodovine, ki so vplivali na dogajanje v mednarodni skupnosti, v mednarodni javnosti prek medijev, publikacij, konferenc, strokovnih srečanj ipd. |
| E2 | Sodelovanje na področju dvostranskega mednarodnega sodelovanja veteranskih organizacij. | 3 na dogodek | Organiziranje dogodka ali sodelovanje na njem (kongres, konferenca ipd.) s področja dvostranskega mednarodnega sodelovanja veteranskih organizacij. |
| E3 | Sodelovanje na področju večstranskega mednarodnega sodelovanja veteranskih organizacij. | 10na dogodek | Organiziranje dogodka ali sodelovanje na njem (kongres, konferenca ipd.) s področja večstranskega mednarodnega sodelovanja veteranskih organizacij. |
| E4 | Članstvo v mednarodnih veteranskih organizacijah. | 5na članstvo | Nevladna organizacija lahko uveljavi svoje članstvo v vsaki mednarodni veteranski organizaciji. |
| E5 | Udeležba na spominskih slovesnostih v tujini, organiziranih v spomin na Slovence, žrtve vojn in vojnega nasilja. | 3na dogodek | Vrednotene so aktivnosti s področja delovanja nevladne organizacije za zgodovinsko obdobje, za katero je nevladna organizacija ustanovljena, organizirane na območjih, kjer je prišlo do žrtev vojn in vojnega nasilja ali so tam pokopane. |

**II. MERILA ZA IZRAČUN SOFINANCIRANJA GLEDE NA ŠTEVILO ČLANOV NEVLADNE ORGANIZACIJE**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| F1 | Število članov – vojnih veteranov. | 1na člana | Za člana – vojnega veterana se šteje član, ki ima priznan status vojnega veterana. |

**III. MERILA ZA IZRAČUN SOFINANCIRANJA GLEDE NA PREMOŽENJE NEVLADNE ORGANIZACIJE**

|  |  |  |  |
| --- | --- | --- | --- |
| **Šifra** | **Merilo** | **Št. točk** | **Pojasnilo** |
| G1 | Najeti prostori za delovanje nevladne organizacije na državni ravni. | 20 | Prostori za osnovno delovanje na državni ravni, v katerih je sedež nevladne organizacije. |
| G2 | Lastniški prostori ali prostori v brezplačnem najemu za delovanje nevladne organizacije na državni ravni. | 10 | Prostori za osnovno delovanje na državni ravni, v katerih je sedež nevladne organizacije. |
| G3 | Najeti prostori za delovanje nevladne organizacije na lokalni ravni. | 5na lokacijo | Prostori za delovanje na lokalni ravni, v katerih so sedeži lokalnih odborov, društev ali združenj nevladne organizacije. |
| G4 | Lastniški prostori ali prostori v brezplačnem najemu za delovanje nevladne organizacije na lokalni ravni. | 3na lokacijo | Prostori za delovanje na lokalni ravni, v katerih so sedeži lokalnih odborov, društev ali združenj nevladne organizacije. |

«.